Galdhøpiggen

Galdhøpiggen on mägi Norras Innlandeti maakonnas Lomi vallas. See paikneb Jotunheimenis.

Galdhøpiggen on kõrgeim mägi Norra Kuningriigi territooriumilNorra nõudlusalal Kuninganna Maudi maal on kõrgem mägi Jøkulkyrkja (3148 m) (2469 m üle merepinna) ja kogu Põhja-Euroopas. Varem oma lumemütsiga kõrgeim mäetipp olnud Glittertind on 2000. aastatel jäänud madalamaks (2466 m). Enne täpsete mõõtmiste algust on Norra kõrgeimaks tipuks peetud teiste seas Snøhettat (2286 m) ja Knutsholstindenit (2341 m).

 Nimi 
Piggen on määrava artikliga vorm sõnast pigg ('terav mäetipp'). Gald on järsk mägirada. Hø on paljude mäetippude nimedes esinev sõna, mis on seotud sõnaga høg ('kõrge').

 Nõlvad 
Mäel on järsud nõlvad, mis on suunatud põhjas Styggebreeni poole, läänes Storjuvbreeni poole ja lõunas Svellnosbreeni poole.

Suhteline kõrgus on 2420 m.

 Mäetipp 
Mäetipp on suvel lumega kaetud.

Galdhøpiggenilt paistab umbes kümnendik Norra põhiosa territooriumist, sealhulgas suur osa Jotunheimenist. Põhjas paistab Snøhetta ja kagus Holtefjellet.

Mäetipus on kivist mägimaja (Knut Vole maja), mis on kolmas omataoline. Suvel on seal ka väike kiosk, mis täidab ka postkontori funktsiooni.

 Alpinism 
Märgitud rada viib kirdest Juvasshyttast üle Styggebreeni ja idast Spiterstulenist üle Keilhausi mäetipu (2355 m üle merepinna).

 Ajalugu 
Tipult on leitud neoliitikumist pärit nool.

Teadaolevalt jõudsid Galdhøpiggenile esimeste inimestena Lomi valla elanikud talunik Steinar Sulheim, kirikulaulja Flaatten ja õpetaja L. Arnesen juulis 1850.

 Vaata ka 
 Norra mäed

 Viited 

 Kirjandus 
 Arvid Møller. Galdhøpiggen. Cappelen: 1994, ISBN 82-02-14133-8

Kategooria:Norra mäed
Kategooria:Riikide kõrgeimad tipud
Kategooria:Kahetuhandelised